חטיבת האימאם חוסיין

חטיבת האימאם חוסיין (בערבית: لواء الإمام الحسين) היא אחת המיליציות הגדולות שהוקמו על ידי כוח קודס של משמרות המהפכה האסלאמית, בפיקודו של קאסם סולימאני, כדי לקדם את המטרות הצבאיות של המשטר האיראני נגד אויביהם בסוריה, לבנון וישראל. החטיבה ממורכבת מלוחמים ממוצאים שונים במזרח התיכון, אך רובם הם שיעים מסוריה, עיראק ולבנון.

== שם ==
החטיבה נקראת על שם חוסיין בן עלי שהיה בנם הצעיר של עלי בן אבי טאלב (הח'ליף הרביעי באסלאם) ופאטמה, בתו של מוחמד והוא נחשב כמייסד השיעה.

==היסטוריה==
החטיבה הוקמה בשנת 2016 על ידי מפקד כוח קודס לשעבר של משמרות המהפכה האסלאמית האיראנית, קאסם סולימאני במטרה להילחם בסוריה נגד דאעש ולחזק את אחיזת המשטר של בשאר אל-אסד ברחבי סוריה.

החטיבה החלה את פעילותה באזורי חומס וחאלב ובהמשך עברה להילחם גם באזורים אחרים, ברחבי סוריה בהתאם להנחיות שקיבלה מאיראן, כגון:
* בצפון סוריה: באזור אידליב.
* באזור דמשק: באזורי ע'וטה, אל-מליחה (المليحة), נהר ברדא.
* בדרום המדינה: באזורי הגולן הסורי, דרעא, ירמוך, אל-חג'ר אל-אסווד (الحجر الأسود).
במרץ 2018 נפגש קאסם סולימאני עם בכיר חזבאללה מוחמד ג'עפר קסיר המכונה חאג' פאדי ותיאם איתו שהחטיבה תסופח לצבא סוריה והיא תמשיך להיות ממומנת על ידי המשטר האיראני.<ref name=":0"></ref>

יש המכנים את החטיבה "חזבאללה הסורי", או "חזבאללה – 2".<ref name=":3"></ref>

==לוחמים==
לטענת החטיבה, היא מונה כ-6,000 לוחמים. רובם סורים ועיראקים, אך יש לוחמים גם מלבנון, אפגניסטן, פקיסטן, תימן, סודאן, ניגריה.<ref name=":0" /><ref name=":1" /><ref name=":2"></ref>

אפשר לחלק את הלוחמים לשתי קבוצות עיקריות:

* כ-5,000 לוחמי חיל רגלים מאומנים שפועלים בעיקר בתדמור, בשטחים בין חלב לחומס, אבו כאמל ומשולש טאנף ובגבול הטורקי. אלו נלחמים לצידו של צבא אסד ונגד כיסי ההתנגדות.
* כ-1,000 לוחמים, בעיקר ממוצא לבנוני, שמתפעלים נשק אסטרטגי נגד ישראל: כלי טיס לא מאוישים, טילי קרקע-קרקע וטילי קרקע-אוויר תוצרת איראן.

רוב המפקדים הם סורים, או לבנונים.<ref name=":0" />

== מפקדים ==
בראש החטיבה עומד זולפיקר חנאווי (ذو الفقار حناوي, מכונה ד'ו אלפקאר) אזרח לבנוני, איש חזבאללה<ref name=":0" /> שהתמחה בחבלה. העיתון א-שרק אל-אווסט ציטט גורם באגף המודיעין הישראלי שתיאר אותו כ"מנהיג מאוד טקטי, מנהיג מוכשר, ואהוב על חייליו... אכפת לו מהם (והוא דואג) שכל אחד מהם יקבל את משכורתו בתאריך הנקוב מדי חודש... הוא תואר כראש התמנון, כי הוא פועל מסביב לשעון לפיתוח היכולות של כוחותיו וכן לבצע פעולות נועזות נגד כוחות אמריקאים, נגד ארגוני טרור, נגד ישראל ונגד כוחות האופוזיציה בסוריה... ויש לו גם צוותי ייצור של כלי נשק רבים", והוא אף מתואר כיורש פוטנציאלי של קאסם סולימאני.<ref name=":2" />

==חימוש==
החטיבה מצוידת ככל כוח חי"ר ובנוסף מקבלת ממשמרות המהפכה, כלי נשק מיוחדים לצורך מילוי משימותיה, כמו: טילי קרקע-קרקע וכלי טיס בלתי מאוישים.<ref name=":0" /> איראן שולחת את הנשק המתקדם בטיסות אזרחיות לנמל התעופה של דמשק ובאמצעות ספינות משא לנמל לטקיה.<ref name=":3" />

== פעולות בולטות ==
* ינואר 2019 – מתקפת טילים באתר סקי בחרמון הישראלי (המתקפה יוחסה לכוח קודס, אך בפועל בוצעה על ידי חטיבת האימאם חוסיין)
* אוגוסט 2019 – הפעלת מל"טים לכיוון רמת הגולן.<ref name=":0" />
* אוקטובר 2021 – מתקפת טילים על מתקנים צבאיים אמריקאים ליד א-תנף.<ref name=":0" />
* מרץ 2023 – התקפות טילים על בסיסי ארצות הברית בשדות הנפט שבאזור דיר א-זור.<ref name=":0" />
* ספטמבר 2023 – השב"כ הישראלי החל בחקירת פעולות הברחת נשק של החטיבה לארגונים חמושים פלסטינים בגדה המערבית, דרך סוריה והגבול הירדני.<ref name=":2" />
* אוקטובר 2023 – לוחמי החטיבה נפרסו מחדש. חלק בסוריה – מול רמת הגולן וחלק בדרום לבנון מול הגליל, כדי לסייע לחזבאללה בתקיפת ישראל, במהלך המלחמה עם חמאס.<ref name=":0" />
* נובמבר 2023 – התפוצצות מל"ט בבית ספר באילת.<ref name=":1" />
* 2 מרץ 2024 – צה"ל חיסל חוליה של החטיבה, שפעלה בדרום לבנון ליד א-נאקורה.<ref></ref>

== קישורים חיצוניים ==

* 
* [https://israel-alma.org/2023/07/27/the-al-imam-hussein-brigade-the-assimilation-of-a-shiite-militia-into-the-syrian-armys-4th-division-as-well-as-its-attacks-on-israeli-and-us-forces/ דיוויזיית האימאן חוסיין - ההטמעה של מיליצה שיעית אל תוך חטיבה 4 של צבא סוריה, וההתקפות שלה ישראל ועל ארצות הברית], באתר מרכז המחקר עלמא, 27.7.2023

== הערות שוליים ==

קטגוריה:ציר ההתנגדות
קטגוריה:ארגוני טרור שיעיים
קטגוריה:משמרות המהפכה האסלאמית